एक समय में रक्त जांच के तीन टेस्ट तीनों की रिपोर्ट अलग-अलग
जाखलमें रक्त जांच लेबोेरेट्रियों की रिपोर्ट से फर्जीवाड़ा उजागर हुआ है। एक ही दिन में कुछ समय के अंतराल पर एक ही मरीज द्वारा कराए गए ब्लड शूगर जांच रिपोर्ट देखकर एक बार तो मरीज को अपने पांव तले की जमीन ही खिसकती महसूस हुई। जब उसने अन्य लेबोरेट्रियों पर तुरंत जांच कराई तो रिपोर्ट देखकर सांस में सांस आई। इस मामले की शिकायत स्वास्थ्य मंत्री, सिविल सर्जन के अलावा जिला प्रशासनिक अधिकारियों से की गई है और मामले की जांच करने की मांग की है। जाखल के साथ लगते पंजाब के गांव बलरां निवासी चरणजीत पुत्र रविराम ने बताया कि सुबह उसने जाखल मंडी की कमल लेबोरेट्री पर फास्टिंग ब्लड शूगर की जांच कराई तो उसे जो रिपोर्ट दी गई उसे देखकर वह घबरा गया। रिपोर्ट में शूगर की मात्रा 380 दर्शायी गई थी। जब रिपोर्ट पर यकीन नहीं हुआ तो उसने साथ लगती मिडडे लेबोरेट्री पर पहुंचा जहां रिपोर्ट में शूगर 232 आई। सही रिपोर्ट जानने के लिए उसने लगातार तीसरी नेशनल लेबोरेट्री फिर चौथी पटियाला क्लीनिकल लेबोरेट्री पर भी तुरंत जांच कराई तो उसमें भी 280 174 दर्शायी गई।
सामुदायिक स्वास्थ्य केंद्र प्रभारी डाॅ. सुशील कुमार ने कहा कि इस तरह से एक समय में अलग अलग रिपोर्ट के अंदर अलग अलग परिणाम मिलना गलत है। इस मामले की उच्चाधिकारियों से बात कर जल्द ही लेबोरेट्रियों की जांच कराएंगे। जिस लेबोरेट्री की रिपोर्ट में गड़बड़ी पाई गई तो कार्रवाई की जाएगी।
रक्त जांच लेबोेरेट्रियों की रिपोर्ट से फर्जीवाड़ा का मामला, होगी जांच
mag_Deva hin_Deva hin_Deva hin_Deva